ഇഡ്ഡലി - വിക്കിപീഡിയ

# ഇഡ്ഡലി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഇഡ്ഡലി
Kannada: | ಇಡ್ಲಿ
ഇംഗ്ലീഷ്: | Idli
Tamil: | இட்லி
Telugu: | ఇడ్లీ

ഇഡ്ഡ്‌ലി എന്നത് ദക്ഷിണ ഭാരതത്തിലെ ഒരു ഭക്ഷണ വസ്തുവാണ്. അരിയും ഉഴുന്നും കുതിര്‍ത്തരച്ച മാവ് ആവിയില്‍ വേവിച്ചുണ്ടാക്കുന്ന വെളുത്ത നിറത്തിലുള്ള മൃദുവായ ഒരു പലഹാരമാണിത്.

പൊതുവേ പ്രാതലായാണ് ഇഡലി കഴിക്കാറുള്ളത്. ചട്നിയും സാമ്പാറുമാണ്‌ ഇഡലിയോടൊപ്പം കഴിക്കുന്ന കറികള്‍. ചെറുതായി ഉതിര്‍ത്ത ഇഡലിയില്‍ മുളക്പൊടി വിതറി കറിവേപ്പിലയും ചേര്‍ത്ത് ചൂടാക്കിയും കഴിക്കാറുണ്ട്.

ഇന്ത്യയില്‍ എവിടെ ചെന്നാലും തട്ടുകടകളില്‍ ലഭ്യമാകുന്ന ഒരു ഭക്ഷണമാണ് ഇഡലി. പ്രത്യേകിച്ചും ദക്ഷിണേന്ത്യയില്‍.

## [തിരുത്തുക] പേരിനു പിന്നില്‍

## [തിരുത്തുക] ചരിത്രം

ആധുനിക ഇഡലിയുടെ ഉത്ഭവകഥ എന്താണെന്ന് ആര്‍ക്കും അറിയില്ലെങ്കിലും, അതിപുരാതന കാലം മുതല്‍ക്കേ പ്രചാരത്തിലുണ്ടായിരുന്ന ഭക്ഷണമാണെന്ന് അറിയുന്നു[തെളിവുകള്‍ ആവശ്യമുണ്ട്]. ക്രി.വ. 920-ആം ആണ്ടില്‍ ശിവകോടി ആചാര്യ കന്നഡത്തില്‍ എഴുതിയ ഒരു കൃതിയില്‍ സമാനമായ ഒരു ഭക്ഷ്യവസ്തുവിനെ പറ്റി പരാമര്‍ശിക്കുന്നു. അതില്‍ ഉഴുന്ന് മാത്രമാണ് ഉപയോഗിച്ചിരുന്നത്. ക്രി.വ. 1025-ലെ ഒരു കൃതിയില്‍ മോരിലിട്ട് കുതിര്‍ത്ത ഉഴുന്ന് അരച്ചതും, കുരുമുളക്, മല്ലി, പെരുങ്കായം എന്നിവ ചേര്‍ത്തതുമായ ഒരു തരം ഇഡലിയെ പറ്റി പറയുന്നു.

കന്നഡ ദേശ രാജാവായിരുന്ന സോമേശ്വര മൂന്നാമന്റെ കാലത്ത് സംസ്കൃതത്തില്‍ തയ്യാറാക്കിയ മാനസോല്ലാസ എന്ന സര്‍വ്വവിജ്ഞാനകോശത്തില്‍ ഇഡലി ഉള്‍പ്പെട്ടിട്ടുണ്ടായിരുന്നു. 17-ആം നൂറ്റാണ്ട് വരെ ഇഡലിയില്‍ അരി ചേര്‍ത്തിരുന്നതിന് തെളിവുകള്‍ ഒന്നും തന്നെ ഇല്ല. അരി, മാവ് പുളിക്കലിനെ ത്വരിതപ്പെടുത്തുന്നത് കൊണ്ടാ‍വാം ചേര്‍ത്ത് തുടങ്ങിയത്.

## [തിരുത്തുക] പാകം ചെയ്യുന്ന വിധം

പുഴുങ്ങലരിയും ഉഴുന്നും 4:1 അനുപാതത്തില്‍ (പച്ചരിയാണെങ്കില്‍ 2:1 എന്ന അനുപാതത്തില്‍) പ്രത്യേകമായി 3-4 മണിക്കൂര്‍ കുതിര്‍ക്കുക. അരകല്ല് ഉപയോഗിച്ച് ഇവയെ അരക്കുക. ഉപ്പ് ചേര്‍ത്ത് ഇളക്കുക. ഈ മാവ് പുളിക്കാനായി ഒരു രാത്രി സമയമെടുക്കും. പുളിച്ച് കഴിയുമ്പോള്‍ ഏകദേശം ഇരട്ടിയോളം അളവുണ്ടാകും. ഇഡലി ഉണ്ടാക്കാനുപയോഗിക്കുന്ന തട്ടങ്ങളില്‍ നെയ്യോ എണ്ണയോ പുരട്ടി അതിലേക്ക് മാവൊഴിച്ച്, ഇഡലിച്ചെമ്പില്‍ വച്ച് വേവിച്ചെടുക്കുക. തേങ്ങാ ചട്നി, സാമ്പാര്‍ അല്ലെങ്കില്‍ മുളകുപൊടിയും എണ്ണയും ഇതിന് കൂട്ടാനായി ഉപയോഗിക്കാം.

## [തിരുത്തുക] ഇതര രൂപങ്ങള്‍

കര്‍ണാടകയിലെ റവ ഇഡ്ഡലി

ഇഡലി തന്നെ റവ ഇഡലി, സാമ്പാര്‍ ഇഡലി, രസ ഇഡലി, തേങ്ങാ ഇഡലി എന്നിങ്ങനെ പല രൂപത്തിലും ലഭിക്കുന്നു. . ചെന്നൈയിലെ മുരുകന്‍ ഇഡലി ഷോപ്പ്, ഇഡലി മാത്രം വില്‍ക്കുന്ന ഒരു കടയാണ്. അതില്‍ നിന്നു തന്നെ ദക്ഷിണേന്ത്യന്‍ ഭക്ഷണങ്ങളില്‍ ഇഡലിയുടെ സ്ഥാനം ഊഹിക്കാവുന്നതാണ്.

## [തിരുത്തുക] ചിത്ര ശേഖരം

| ദക്ഷിണേന്ത്യന്‍ ശൈലിയില്‍ സ്റ്റീല്‍ തട്ടത്തില്‍ ഇലയിട്ട്, ഇഡലിയും വടയും വിളമ്പിയത്. | തട്ട് ഇഡലി. ഒരു കര്‍ണാടക രീതി | സാമ്പാര്‍ ഇഡലി: ചെന്നൈ രത്നാ കഫേയില്‍ നിന്നും ഒരു ദൃശ്യം

Retrieved from "http://ml.wikipedia.org../../../%E0%B4%87/%E0%B4%A1/%E0%B5%8D/%E0%B4%87%E0%B4%A1%E0%B5%8D%E0%B4%A1%E0%B4%B2%E0%B4%BF.html"

സൂചികകള്‍: തെളിവില്ലാ‍ത്ത വാചകങ്ങളുള്ള ലേഖനങ്ങള്‍‍ | ഭക്ഷണം | കേരളത്തിലെ ഭക്ഷ്യവിഭവങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- English
- Español
- ಕನ್ನಡ
- தமிழ்